**NAVODILA ZA OBLIKOVANJE IZDELKA**

Pozdravljeni učenci. Risbe, ki ste mi jih poslali na vpogled so odlične. Morda nekateri niste čisto razumeli bistva likovne naloge, zato vas ponovno vabim, da pozorno preberete navodila za delo.

Obstaja splošno prepričanje, da je abstraktna umetnost kar nekaj, da je enostavna in brezvezna. Pa ni čisto tako. Iz preprostega razloga. Zelo močno nam spodmika asociativno polje vidnega sveta, ker naš biološki vidni aparat (oči, možgani), izgubi svoj uporabni namen in s tem osnovne oporne točke. Enostavno, ne moremo se več naslonit na nič.

RISANJE ABSTRAKTNE PODOBE

Za risanje abstraktne risbe potrebuješ risalni list A3 format in svinčnik srednje trdote (HB), ali / in barvice. Lahko uporabiš tudi list iz sredine zvezka, če nimaš risalnega lista.

 Pri risanju abstraktne risbe uporabljaš le osnovne likovne elemente (črte, oblike, barve). Naj bo uporaba teh likovnih elementov čim bolj pestra v svoji raznolikosti (uporabiš črte različne po dolžini, smeri, debelini, dolžini, obliki in značaju. V likovnosti so črte lahko močne, boječe, neodločne, pogumne itd., Oblike so lahko ostre, oglate, organske, mehke, oble…, barve pa imajo tudi psihološko sporočilnost. Rumena izraža drugačne občutke in predstave kot modra itd.).

Torej, z uporabo osnovnih likovnih elementov narišeš **SREČO**, kot si jo predstavljaš. Rišeš po svojem notranjem občutku. Zapolniš celoten prostor risalnega lista. Izhajaš iz sebe. Pri tej vaji se ne oziraš preveč okoli sebe. Tam ni nič takega kar bi ti pomagalo izrazit čustvo. Raje pozornost usmeri vase, v svojo notranjost in izhajaj iz nje.

Pri tokratni vaji se torej izogibaš risanju predmetov, stavb, pokrajin iz vidnega sveta, kot ga poznaš. Izogibaš se tudi znakom in simbolom (srčkom, sončkom, planetom. Zvezdam), torej označevalcem, ki spominjajo na našo fizično realnost. Bolj se osredotočiš na občutja. poskusiš začutit tehniko in dovoliš, da risba nastaja čim bolj spontano. Naj ustvarjanje postane igra.

Izdelke mi ponovno pošljite na vpogled do četrtka 2. 4. 2020.

Učitelj LUM, Milan Kastelic